ભારતમાં કાળા નાણાંનો મુદ્દાે ઘણા લાંબા સમયથી અને હંમેશા ચર્ચામાં રહ્યાે છે. રાજકીય પક્ષ સત્તા ઉપર આવવા માટે અને આવ્યા પછી પ્રજાને ગુમરાહ કરવા માટે આ મુદ્દાે ફૂટબોલની જેમ ઉછાળતા જ રહે છે. કેન્દ્રની મોદી સરકાર પણ એ જ રાહ પર છે. 2014માં સત્તા ઉપર આવતા પહેલા વિદેશી બેન્કમાં રહેલું કાળું નાણું ભારત પાછું લાવવામાં આંવશે એવું વચન આપ્યું હતું અને સત્તા ઉપર આવ્યા પછી પણ આ રટણ ચાલુ રાખ્યું હતું..આવી સ્થિતિમાં સ્વીઝ બેન્કના નામે કેટલાક વિરોધાભાષી નિવેદનો પણ આવ્યા હતા.